cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.583
title: แผนธุรกิจบริการภาพถ่ายทางอากาศเพื่อการเกษตร

description: เกษตรกรรมเป็นสาขาอุตสาหกรรมที่มีความสำคัญมากสำหรับประเทศไทย ส่งผลให้เกษตรกรรมเป็นอุตสาหกรรมที่มีความสำคัญยิ่งต่อเศรษฐกิจของประเทศและความเป็นอยู่ของคนในประเทศ อย่างไรก็ดีภาคการเกษตรมีผลิตภัณฑ์มวลรวมคิดเป็นสัดส่วนเพียงร้อยละ 8.3 แต่มีสัดส่วนแรงงานทำงานในภาคเกษตรกรรมสูงสุด ในปัจจุบันภาคเกษตรกรรมของประเทศไทยเมื่อเทียบกับนานาชาติแล้วยังถือว่ามีประสิทธิภาพโดยรวมอยู่ในเกณฑ์ต่ำความก้าวหน้าของเทคโนโลยีต่างๆ ในปัจจุบันได้เปลี่ยนวิถีการดำเนินชีวิตของผู้คนและวิธีการทำงานในอุตสาหกรรมต่างๆ ด้วย ซึ่งหากบริษัทใด ไม่สามารถปรับตัวตามเทคโนโลยีได้ทันก็อาจจะส่งผลต่อความสามารถในการแข่งขันในตลาดของบริษัทนั้นๆ ได้ เช่นเดียวกับอุตสาหกรรมการเกษตรของไทยที่จะต้องปรับตัวให้ทันเทคโนโลยีเหล่านั้นเพื่อรักษาความสามารถในการแข่งขันในตลาดโลกดังนั้นบริษัทเคทีอาร์ อินโนเวชั่น จึงได้มีเป้าหมายที่จะนำเทคโนโลยีทางด้านอากาศยานไร้คนขับเข้ามาประยุกต์ใช้ในอุตสาหกรรมการเกษตรของประเทศไทย โดยมีวัตถุประสงค์เพื่อช่วยเพิ่มประสิทธิภาพการทำเกษตรกรรม และเพิ่มประสิทธิภาพในการแข่งขันของอุตสาหกรรมการเกษตรของประเทศไทย เทคโนโลยีทางด้านภาพถ่ายทางอากาศ และภาพถ่าย NDVI จะสามารถช่วยให้เกษตรกรวิเคราะห์ และประเมินพื้นที่ทำเกษตรกรรมได้แม่นยำยิ่งขึ้น เป็นส่วนหนึ่งของการทำเกษตรกรรมความแม่นยำสูงแผนธุรกิจภาพถ่ายทางอากาศเพื่อการเกษตรนั้นจึงถูกจัดทำขึ้นเพื่อวิเคราะห์และวางแผนการเริ่มธุรกิจให้บริการภาพถ่ายทางอากาศโดยเน้นการใช้เทคนิค NDVI เพื่อทำแผนที่ในการวิเคราะห์ความแตกต่างของระดับการสังเคราะห์แสงของพืชในบริเวณต่างๆ ในพื้นที่ทำเกษตรกรรมของเกษตรกร ซึ่งสามารถใช้เป็นข้อมูลสนับสนุนการทำเกษตรกรรมและสนับสนุนการตัดสินเชิงธุรกิจได้จากการวิเคราะห์พบว่าธุรกิจการให้บริการภาพถ่ายทางอากาศเพื่อการเกษตรนั้น ยังมีความท้าทายในหลายๆ ด้าน โดยเฉพาะความเป็นไปได้ของเทคโนโลยีรวมถึงการใช้เทคโนโลยีนั้นจะสามารถสร้างประโยชน์ได้มากน้อยเพียงไหน คุ้มค่ากับการลงทุนของเกษตรกรหรือไม่ ซึ่งจะต้องใช้งานวิจัยด้าน NDVI สนับสนุนรวมถึงการสร้างความรับรู้แก่เกษตรกรถึงเทคโนโลยีในลักษณะนี้หากสามารถทำได้สำเร็จการลงทุน 2.4ล้านบาทจะสามารถสร้างมูลค่าปัจจุบันสุทธิของกิจการ (NPV) ที่เป็นบวกได้ในระยะเวลาห้าปีเมื่อคำนวณต้นทุนทางการเงิน (WACC) ที่ 16% และเมื่อคิดเป็นอัตราผลตอบแทนภายในของธุรกิจ (IRR) ในระยะเวลาห้าปีจะอยู่ที่ 23% ซึ่งธุรกิจจะมีระยะเวลาคืนทุน (Payback Period) ประมาณ 4 ปี
DOI: 10.14457/tu.the.2017.584
title: กลยุทธ์การสร้างความพึงพอใจในการใช้บริการรับฝากสัตว์เลี้ยงของผู้ใช้บริการ

description: ปัจจุบันพฤติกรรมการดูแลสัตว์เลี้ยงของเจ้าของนั้นเปลี่ยนไป มีการดูแลสัตว์เลี้ยงเหมือนลูกหรือคนในครอบครัวมากยิ่งขึ้น ส่งผลให้ตลาดสัตว์เลี้ยงมีแนวโน้มการเติบโตขึ้นทุกปี โดยในปี 2560 มีมูลค่าตลาดในไทยสูงถึง 30,904 ล้านบาท ซึ่งเติบโตขึ้นจากปีที่แล้ว 12.32% โดยเฉพาะธุรกิจบริการสัตว์เลี้ยงที่มีการเติบโตถึง 14.45% มีมูลค่าตลาดในไทยอยู่ที่ 2,595 ล้านบาท ซึ่งได้รวมถึงธุรกิจบริการรับฝากสัตว์เลี้ยงที่ปัจจุบันมีผู้ประกอบการจำนวนมากและมีความหลากหลายในการให้บริการมากขึ้น โดยสัตว์เลี้ยงที่ได้รับความนิยมมากที่สุด คือ สุนัข และ แมว งานวิจัยฉบับนี้มีวัตถุประสงค์เพื่อศึกษาระดับความสำคัญต่อกลยุทธ์ทางการตลาดในการสร้างความพึงพอใจของผู้ใช้บริการรับฝากสัตว์เลี้ยง ทั้ง 7 ด้าน  ได้แก่  ด้านผลิตภัณฑ์และบริการ ด้านราคา ด้านช่องทางการจัดจำหน่าย ด้านการส่งเสริมทางการตลาด ด้านบุคคล ด้านกระบวนการ ด้านลักษณะทางกายภาพ และนำมาเปรียบเทียบโดยจำแนกตาม เพศ อายุ สถานภาพ ระดับการศึกษา รายได้ต่อเดือน อาชีพและความถี่ในการใช้บริการ เพื่อนำมาเป็นข้อมูลในการพัฒนากลยุทธ์เพื่อให้สามารถสร้างความพึงพอใจแก่ผู้ใช้บริการได้มากยิ่งขึ้น โดยประชากรที่นำมาเป็นกลุ่มตัวอย่างเพื่อทำหารศึกษานั้น คือ กลุ่มคนที่เคยใช้บริการรับฝากสัตว์เลี้ยงและอาศัย ทำงาน หรือกำลังศึกษาอยู่ในกรุงเทพมหานครและปริมณฑล ซึ่งผู้วิจัยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจง ตั้งแต่วันที่ 2-23 มีนาคม 2561 ได้กลุ่มตัวอย่างทั้งสิ้น 410 ชุด โดยสถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน การทดสอบค่าที (t-test) การวิเคราะห์ความแปรปรวนทางเดียว (One-way Analysis of Variance) และ วิธี LSD (Least Significant Difference)ผลการวิจัยครั้งนี้พบว่า ผู้ใช้บริการให้ความสำคัญกับกลยุทธ์ทางการตลาดที่ส่งผลต่อความพึงพอใจในการใช้บริการรับฝากสัตว์เลี้ยงโดยรวมอยู่ในระดับมาก โดยให้ความสำคัญด้านบุคลากร ด้านลักษณะทางกายภาพ และด้านกระบวนการที่ระดับมากที่สุด ให้ความสำคัญด้านราคา ด้านผลิตภัณฑ์และบริการ ด้านช่องทางการจัดจำหน่ายที่ระดับมาก และให้ความสำคัญด้านการส่งเสริมการตลาดที่ระดับปานกลาง จากการเปรียบเทียบในด้านข้อมูลส่วนตัว พบว่า เพศ สถานภาพ การศึกษา และความถี่ในการใช้บริการที่แตกต่างกันให้ความสำคัญต่อกลยุทธ์ทางการตลาดโดยรวมแตกต่างกัน
DOI: 10.14457/tu.the.2017.585
title: ปัจจัยที่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย

description: งานวิจัยเรื่อง ปัจจัยที่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย มีวัตถุประสงค์เพื่อเพื่อศึกษาปัจจัยที่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย หรือที่วงการบัญชีรู้จักกันในนามว่า Big4 โดยมุ่งศึกษาไปที่ผู้ช่วยผู้สอบบัญชีและผู้ช่วยผู้สอบบัญชีอาวุโส โดยใช้ปัจจัยที่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทยเบื้องต้น ประกอบด้วย ปัจจัยค่าตอบแทน ปัจจัยด้านผลการปฏิบัติงาน ปัจจัยด้านความซับซ้อนของงาน ปัจจัยด้านความพึงพอใจในงาน ปัจจัยด้านผู้บังคับบัญชาขององค์กร และปัจจัยด้านความผูกพันต่อองค์กร และปัจจัยส่วนบุคคล ประกอบไปด้วย ปัจจัยส่วนบุคคลในด้านเพศ ปัจจัยส่วนบุคคลในด้านอายุ และปัจจัยส่วนบุคคลในด้านอายุงาน โดยทำการสำรวจและเก็บข้อมูลผ่านแบบสอบถาม จำนวน 400 ชุดผลการวิจัยพบว่าปัจจัยที่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย ได้แก่ ปัจจัยด้านความผูกพันต่อองค์กรและหน้าที่ความรับผิดชอบ ปัจจัยด้านความพึงพอใจในงาน ปัจจัยด้านความซับซ้อนของงาน ปัจจัยด้านค่าตอบแทนเหมาะสมกับงานที่ได้รับและความรู้ความสามารถที่มี สำหรับในส่วนของปัจจัยส่วนบุคคล พบว่าปัจจัยส่วนบุคคลด้านเพศ ด้านอายุ และด้านอายุงานหรือประสบการณ์ทำงานล้วนส่งผลต่อต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย ในขณะที่ปัจจัยด้านผู้บังคับบัญชาและบรรยากาศในการทำงาน ปัจจัยด้านค่าตอบแทนเมื่อเทียบกับองค์กรอื่นปัจจัยด้านผลการปฏิบัติงานและความรู้สึกที่มีในการทำงานไม่ส่งผลต่อการตัดสินใจลาออกของผู้ช่วยผู้สอบบัญชีของบริษัทสอบบัญชีขนาดใหญ่ในประเทศไทย
DOI: 10.14457/tu.the.2017.586
title: แผนธุรกิจร้านจำหน่ายเสื้อผ้าแฟชั่น Live Closet

description: ธุรกิจ “Live Closet” เป็นธุรกิจร้านค้าปลีกเสื้อผ้าแฟชั่นที่มีช่องทางการขายทั้งในรูปแบบออนไลน์และออฟไลน์เพื่อความหลากหลาย สามารถเข้าถึงและตอบสนองลูกค้ากลุ่มเป้าหมายให้ได้มากที่สุด ด้วยราคาที่เอื้อมถึง โดยช่องทางนำเสนอการขายแบบออนไลน์มีทั้งรูปแบบการ Live stream บนเครือข่ายสังคมออนไลน์ Facebook และการ Live Chat บนสื่อสังคมออนไลน์ LINE มีระบบการชำระเงินแบบ QR Payment และให้บริการจัดส่งด้วยช่องทางไปรษณีย์ นอกจากนี้ยังมีช่องทางการขายแบบออฟไลน์ผ่านร้านค้าหน้าร้านเพื่อตอบสนองผู้บริโภคที่ต้องการลองสินค้าจริง และเป็นการสร้างความเชื่อมั่นให้กับร้านค้าทั้งแบบออนไลน์และออฟไลน์ โดยเชื่อมโยงการขายแบบออฟไลน์และออนไลน์ไว้ด้วยกัน จากการวิจัยตลาดพบว่าไม่ว่าจะเป็นร้านค้าช่องทางออนไลน์หรือออฟไลน์นั้น ผู้บริโภคให้ความสำคัญในเรื่องความสะดวกเป็นอย่างมากช่องทางออนไลน์จะต้องมีการติดต่อร้านค้าที่ง่าย และร้านค้าตอบรับรวดเร็ว รวมถึงสินค้าแต่ละชิ้นมีรายละเอียดบอกชัดเจน ช่องทางออฟไลน์ต้องมีทำเลที่ตั้งที่เดินทางง่ายร้านค้าตกแต่งได้น่าดึงดูดส่งผลต่อการตัดสินใจเดินเข้าชมร้าน ในส่วนของราคาที่ยินดีจ่ายต่อชิ้นนั้นจะไม่สูงนักเนื่องจากมองว่าเป็นสินค้าที่เปลี่ยนแปลงเร็วและไม่นานก็ตกยุค และหากร้านค้ามีโปรโมชั่นที่น่าสนใจจะช่วยกระตุ้นและเพิ่มโอกาสในการซื้อสินค้าของผู้บริโภคไดhกลยุทธ์ด้านการตลาด ลูกค้ากลุ่มเป้าหมายคือกลุ่มผู้หญิงวัย 18-25 ปี ที่ระดับรายได้อยู่ในช่วง 8,000-25,000 บาทต่อเดือน ที่ที่มีพฤติกรรมการซื้อเสื้อผ้าบ่อยและส่วนใหญ่ซื้อผ่านช่องทางออนไลน์ และพร้อมเปิดรับสิ่งใหม่ๆอยู่เสมอ ในส่วนของการส่งเสริมการตลาดบริษัทจัดทำกิจกรรมส่งเสริมการขายเพื่อกระตุ้นให้เกิดการซื้อรวมถึงกระตุ้นยอดการซื้อต่อ 1 ครั้งของผู้บริโภค ไม่ว่าจะเป็นส่วนลด การแจกของรางวัล การสะสมแต้ม เป็นต้น ซึ่งมีการจัดทำทั้งกิจกรรมระยะสั้นและกิจกรรมระยะยาวกลยุทธ์ด้านการดำเนินงาน มีการวางแผนในการเลือกทำเลที่ตั้งที่เล็งเห็นว่าจะสามารถสร้างโอกาสในการทำรายได้ของบริษัทโดยช่องทางออนไลน์เลือก Facebook และ LINE ส่วนช่องทางออฟไลน์เลือกศูนย์การค้ายูเนี่ยน มอลล์ เป็นจุดยุทธศาสตร์หลัก ในส่วนการบริหารทรัพยากรบุคคลมีการวางแผนในการสรรหาและคัดเลือกบุคคลากรตามคุณลักษณะที่บริษัทต้องการเพื่อให้ได้บุคคลที่เหมาะสมต่อตำแหน่งงานและกำลังคนเพียงพอต่อการดำเนินงานกลยุทธ์ด้านการเงิน บริษัทมีการกำหนดเป้าหมายทางการเงิน และสมมติฐานทางการเงินต่างๆเพื่อใช้ในการประมาณการงบการเงินของบริษัทในระยะเวลา 5 ปี เพื่อวิเคราะห์ความเป็นไปได้ของโครงการพบว่าในสถานการณ์ปกติมูลค่าปัจจุบันสุทธิหรือ NPV ของบริษัทมีค่าเป็นบวกเท่ากับ 2,302,431 บาท นอกจากนี้อัตราผลตอบแทนจากการลงทุน (IRR) คำนวนออกมาได้เท่ากับ 66.56% ซึ่งมากกว่า WACC แสดงให้เห็นว่าบริษัทสามารถสร้างอัตราผลตอบแทนได้มากกว่าที่ผู้ถือหุ้นต้องการ ในขณะที่ระยะเวลาคืนทุนของบริษัทอยู่ที่ 1.6 ปี แผนธุรกิจร้านเสื้อผ้า LIVE Closet จึงเป็นโครงการที่มีความน่าสนใจและคุ้มค่าต่อการลงทุนนอกจากนี้บริษัทยังได้มีการวางแผนฉุกเฉินเพื่อรองรับในกรณีที่สถานการณ์ต่างๆไม่เป็นไปตามที่ได้ประมาณการไว้ และแผนในอนาคตเพื่อพัฒนาให้ธุรกิจเติบโตต่อไปได้อย่างยั่งยืน
DOI: 10.14457/tu.the.2017.587
title: ความสัมพันธ์ระหว่างโครงสร้างเงินทุนกับมูลค่าเพิ่มเชิงเศรษฐศาสตร์ที่มีผลกระทบต่อราคาหลักทรัพย์ และการจ่ายเงินปันผลของบริษัทที่จดทะเบียนในตลาดหลักทรัพย์แห่งประเทศไทย: กลุ่มอุตสาหกรรมธุรกิจบริการ หมวดธุรกิจพาณิชย์

description: การบริหารจัดการโครงสร้างเงินทุนเป็นหน้าที่สำคัญของผู้บริหาร เนื่องจากการวางแผนจัดสรรสัดส่วนโครงสร้างเงินทุนอย่างเหมาะสมจะส่งผลไปถึงความมั่งคั่งของกิจการ ด้วยราคาหลักทรัพย์ที่สูงขึ้นและกระแสเงินปันผลที่กิจการจ่ายให้กับผู้ถือหุ้น ดังนั้นในการวิจัยนี้จึงเลือกศึกษาตัวแปรสำคัญที่ส่งผลต่อราคาหลักทรัพย์ และอัตราส่วนเงินปันผลตอบแทนดังกล่าว คือ โครงสร้างเงินทุน และมูลค่าเพิ่มเชิงเศรษฐศาสตร์ เพื่อนำไปใช้เป็นข้อมูลในการประกอบการตัดสินใจในการกำหนดโครงสร้างเงินทุนที่เหมาะสมสำหรับผู้บริหาร และเป็นประโยชน์ต่อนักลงทุนในการวิเคราะห์ความเสี่ยงเพื่อการตัดสินใจลงทุนในหลักทรัพย์ เป็นต้น กลุ่มตัวอย่างที่เลือกมาศึกษาในงานวิจัยนี้ คือ บริษัทจดทะเบียนในตลาดหลักทรัพย์แห่งประเทศไทย กลุ่มอุตสาหกรรมธุรกิจบริการ หมวดธุรกิจพาณิชย์ จำนวน 21 บริษัท ระหว่างปี พ.ศ.2555 ถึง พ.ศ.2559 รวมจำนวนตัวอย่างทั้งสิ้น 82 ตัวอย่างจากผลการศึกษาพบว่า กลุ่มอุตสาหกรรมธุรกิจบริการ หมวดธุรกิจพาณิชย์ โดยเฉลี่ยจะใช้โครงสร้างเงินทุนในสัดส่วนหนี้สินมากกว่าส่วนของผู้ถือหุ้น โดยเป็นบริษัทที่มีขนาดองค์กรใหญ่ ส่งผลทำให้มีมูลค่าเพิ่มเชิงเศรษฐศาสตร์ที่สูงขึ้นและผลตอบแทนต่อหลักทรัพย์สูงขึ้นตามไปด้วย แต่อัตราส่วนเงินปันผลตอบแทนจะมีค่าต่ำกว่า เนื่องจากนักลงทุนคาดหวังกำไรจากการนำเงินไปลงทุนเพิ่ม เพื่อจะได้กำไรจากการซื้อขายหุ้น และเสียภาษีในอัตราที่ต่ำกว่าการได้รับเงินปันผล เป็นต้น สำหรับโครงสร้างเงินทุนและมูลค่าเพิ่มเชิงเศรษฐศาสตร์มีความสัมพันธ์เชิงบวกกับราคาหลักทรัพย์ เนื่องจากกิจการที่มีมูลค่าเพิ่มเชิงเศรษฐศาสตร์ที่สูงย่อมหมายถึงบริษัทที่มีแนวโน้มการดำเนินงานที่ดี ส่งผลให้นักลงทุนมองว่ากิจการมีอนาคตที่ดี น่าลงทุน และส่งผลให้ราคาหลักทรัพย์เพิ่มขึ้นตามไปด้วย และสำหรับโครงสร้างเงินทุนและมูลค่าเพิ่มเชิงเศรษฐศาสตร์พบว่าไม่มีความสัมพันธ์เชิงบวกกับอัตราส่วนเงินปันผลตอบแทน แต่หากนำขนาดขององค์กรมาเป็นตัวแปรควบคุมจะพบว่า โครงสร้างเงินทุนและมูลค่าเพิ่มเชิงเศรษฐศาสตร์มีความสัมพันธ์กับอัตราส่วนเงินปันผลตอบแทน และขนาดขององค์กรมีความสัมพันธ์ในทิศทางตรงกันข้ามกับอัตราส่วนเงินปันผลตอบแทน
DOI: 10.14457/tu.the.2017.588
title: โอกาสทางการตลาดของเครื่องสำอางสมุนไพรไทยในตลาดโลก

description: ในยุคปัจจุบันที่ผู้บริโภคหันมาให้ความสนใจในเรื่องการดูแลสุขภาพมากยิ่งขึ้น เป็นผลให้ผลิตภัณฑ์ในอุตสาหกรรมที่เกี่ยวข้องมีแนวโน้มเป็นที่ต้องการของตลาดมากยิ่งขึ้น โดยในการศึกษานี้ เรามุ่งศึกษาในส่วนของอุตสาหกรรมเครื่องสำอางสมุนไพรไทย ที่พบว่าความต้องการของตลาดมีการเติบโต แต่แนวโน้มการส่งออกผลิตภัณฑ์เครื่องสำอางสมุนไพรไทยกลับทรงตัว จึงนำมาซึ่งการศึกษาประเด็นปัญหาและสาเหตุ เพื่อหาวิธีการแก้ปัญหาหรือโอกาสในการทำตลาดในต่างประเทศเพิ่มมากขึ้น จากการศึกษาสภาพแวดล้อมอุตสาหกรรมทั้งภายนอกและภายใน รวมถึงปัจจัยที่มีบทบาทต่อผู้ประกอบการไทยในการดำเนินธุรกิจผลิตภัณฑ์เครื่องสำอางสมุนไพรไทย และการสัมภาษณ์เชิงลึกผู้ประกอบการที่มีประสบการณ์ในธุรกิจ พบว่า ปัญหาสำคัญอันดับแรกเกิดจากการที่ผู้บริโภคขาดการรับรู้เกี่ยวกับสมุนไพรไทย ผู้บริโภคจะไม่ได้นึกถึงสมุนไพรจากประเทศไทย ทำให้ไม่เกิดการซื้อหรือใช้ผลิตภัณฑ์ อันเป็นผลให้การส่งออกของไทยไม่เติบโต ประเด็นปัญหาสำคัญรองลงมา คือ การที่ผลิตภัณฑ์ของไทยยังขาดความน่าเชื่อถือในด้านคุณภาพอันเป็นหัวใจหลักของผลิตภัณฑ์ที่จะทำให้เกิดการซื้อซ้ำหรือบอกต่อ จากข้อมูลดังกล่าว จึงนำมาซึ่งการใช้โอกาสทางการตลาดที่กำลังเป็นกระแสนิยมในปัจจุบัน คือ การนำกระแสละครไทยที่กำลังเป็นที่นิยมในต่างประเทศและแสดงถึงวัฒนธรรมไทยในหลากหลายด้านเป็นตัวนำในการทำการตลาดควบคู่ไปกับการออกอากาศของละครในต่างประเทศ ทำให้แต่ละกิจกรรมของตัวละคร สร้างการรับรู้ต่อผู้บริโภคต่างชาติในวงกว้าง เพื่อสื่อถึงความสำคัญและความมีเอกลักษณ์ของสมุนไพรไทยในตลาดโลก
DOI: 10.14457/tu.the.2017.589
title: ปัจจัยที่มีผลต่อการซื้อเครื่องประดับทองและจิวเวลรี่

description: ปัจจุบันแนวโน้มพฤติกรรมผู้บริโภคในด้านการเลือกซื้อเครื่องประดับประเภททองและจิวเวอรี่ได้เปลี่ยนไปจากเดิมเนื่องจากผู้บริโภครุ่นใหม่ให้ความสำคัญกับเทรนด์ที่เปลี่ยนแปลงไปอย่างรวดเร็วไม่ว่าจะเป็น เทคโนโลยี หรือ แฟชั่น เช่น โทรศัพท์สมาร์ทโฟน สินค้าแบรนด์เนม เช่น กระเป๋า รองเท้า เป็นต้น ซึ่งเป็นสิ่งที่แสดงออกถึงฐานะของผู้บริโภครุ่นใหม่ ดังนั้นจึงเป็นความท้าทายของผู้ประกอบการทองและจิวเวอรี่ในปัจจุบัน ที่จำเป็นต้องรู้ถึงความต้องการที่เปลี่ยนแปลงไปของลูกค้า รวมถึงปัจจัยต่างๆ ที่มีอิทธิพลต่อการตัดสินใจซื้อสินค้าเครื่องประดับทองและจิวเวอรี่ของคนรุ่นใหม่ และปรับตัวให้ทันกับกระแสการเปลี่ยนแปลงนั้นเพื่อจะได้ดำเนินกลยุทธ์ทางการตลาดให้ตอบโจทย์ได้ตรงใจลูกค้า และสามารถรักษาส่วนแบ่งการตลาดเดิมรวมไปถึงแย่งชิงพื้นที่ส่วนแบ่งตลาดใหม่ได้ในอนาคตงานวิจัยฉบับนี้มีวัตถุประสงค์เพื่อศึกษาถึงความพึงพอใจในการเลือกซื้อเครื่องประดับทองและจิวเวลรี่ของผู้บริโภคที่อาศัยในเขตกรุงเทพมหานครและปริมณฑล โดยใช้ปัจจัยส่วนประสมทางการตลาด อันได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการขาย ปัจจัยด้านบุคคล ปัจจัยด้านการสร้างและนำเสนอลักษณะทางกายภาพ และปัจจัยด้านกระบวนการ รวมถึงปัจจัยด้านประชากรศาสตร์ ได้แก่ ปัจจัยด้านเพศ การศึกษา และรายได้เฉลี่ยต่อเดือน เพื่อนำผลที่ได้จากการศึกษาในครั้งนี้ไปเป็นข้อมูลสำหรับวางแผนและกำหนดกลยุทธ์ทางการตลาดสำหรับผู้ประกอบการ เพื่อให้ตอบสนองความต้องการของลูกค้าให้มากที่สุด ซึ่งประชากรที่ทำการศึกษา คือ ผู้บริโภคที่เคยซื้อเครื่องประดับทองและจิวเวลรี่ มูลค่าตั้งแต่ 5,000 บาทขึ้นไป ในช่วง 2-3 ปีที่ผ่านมา โดยทำการสำรวจผ่านแบบสอบถามและได้รับข้อมูลแบบสอบถามตอบกลับที่มีความสมบูรณ์ทั้งสิ้น 388 ชุดผลการวิจัยพบว่า ปัจจัยที่มีผลต่อความพึงพอใจในการเลือกซื้อเครื่องประดับทองและจิวเวลรี่ของผู้บริโภคที่อาศัยในเขตกรุงเทพมหานครและปริมณฑล โดยเรียงลำดับตามอิทธิพลที่ส่งผลต่อความพึงพอใจจากมากไปน้อย ได้แก่ ปัจจัยด้านราคา ปัจจัยด้านบุคลากร และ ความสะดวกในการเข้าถึงบริการ ขณะที่ ปัจจัยทางลักษณะกายภาพ ปัจจัยด้านการส่งเสริมทางการตลาด การติดต่อสื่อสาร และวิธีชำระเงิน ปัจจัยด้านกระบวนการ ปัจจัยด้านผลิตภัณฑ์และหน้าร้าน และปัจจัยด้านตรายี่ห้อ ไม่มีอิทธิพลต่อความพึงพอใจในการซื้อเครื่องประดับทองและจิวเวลรี่ สำหรับปัจจัยด้านลักษณะประชากรศาสตร์ ผลการวิจัยพบว่า เพศ ระดับการศึกษา และ รายได้เฉลี่ยต่อเดือน ที่แตกต่างกัน ส่งผลต่อความพึงพอใจในการซื้อเครื่องประดับทองและจิวเวลรี่ ที่ไม่แตกต่างกันผู้วิจัยคาดว่าประโยชน์ที่จะได้รับจากการศึกษางานวิจัยในครั้งนี้ ผู้ประกอบการจะได้ทราบถึงปัจจัยที่มีผลต่อความพึงพอใจในการซื้อเครื่องประดับทองและจิวเวลรี่ของผู้บริโภค เพื่อจะได้กำหนดกลยุทธ์ทางการตลาดให้สอดคล้องกับความต้องการของผู้บริโภค และสร้างความพึงพอใจสูงสุดแก่ผู้บริโภคคำสำคัญ: เครื่องประดับทองและจิวเวลรี่, ผู้บริโภค, ความพึงพอใจ
DOI: 10.14457/tu.the.2017.590
title: ปัจจัยที่ส่งผลต่อการตัดสินใจซื้อผลิตภัณฑ์นมโฟร์โมสต์ของผู้บริโภคในเขตกรุงเทพฯ และปริมณฑล

description: ในปัจจุบัน ผลิตภัณฑ์นมโคและนมปรุงแต่งรสชาติต่างๆ ในประเทศไทยมียอดขายกว่า 31,058.8 ล้านบาท เพิ่มขึ้นต่อเนื่องตั้งแต่ปี 2556 - 2560 เฉลี่ยปีละร้อยละ 7 ของตลาดนม และโฟร์โมสต์ (Foremost) เป็นหนึ่งในผู้ผลิตนมรายใหญ่ของประเทศไทยที่มีส่วนแบ่งการตลาดอันดับหนึ่งมาโดยตลอดตั้งแต่ปี 2557 จนถึงปัจจุบันโดยมีส่วนแบ่งการตลาดสูงถึงร้อยละ 19.4 ของตลาดนมรวม ผู้วิจัยจึงมีความสนใจและมุ่งหวังที่จะศึกษาปัจจัยที่ส่งผลต่อการตัดสินใจซื้อผลิตภัณฑ์นมโฟร์โมสต์ของผู้บริโภคในเขตกรุงเทพฯ และปริมณฑล เพื่อทำให้ทราบถึงพฤติกรรมและเข้าใจถึงปัจจัยด้านส่วนประสมทางการตลาด (4Ps) ได้แก่ ปัจจัยด้านผลิตภัณฑ์ (Product) ปัจจัยด้านราคา (Price) ปัจจัยด้านช่องทางการจัดจำหน่าย (Place) และปัจจัยด้านการส่งเสริมการตลาด (Promotion ที่มีผลต่อการตัดสินใจซื้อ รวมถึงปัจจัยด้านประชากรศาสตร์ ได้แก่ อายุ ระดับการศึกษา และรายได้เฉลี่ยต่อเดือน ซึ่งจะเป็นข้อมูลในการวางแผนกลยุทธ์ทางการตลาดสำหรับผู้ประกอบการรายอื่น โดยผู้วิจัยได้ทำการสำรวจและเก็บข้อมูลผ่านแบบสอบถามออนไลน์จากกลุ่มตัวอย่าง จำนวน 414 คนผลการวิจัย พบว่า ปัจจัยส่วนประสมทางการตลาดที่มีผลต่อการตัดสินใจซื้อผลิตภัณฑ์นมโฟร์โมสต์ของผู้บริโภคในเขตกรุงเทพฯ และปริมณฑล มี 2 ปัจจัย ได้แก่ ปัจจัยด้านราคาและคุณภาพ และปัจจัยด้านส่งเสริมทางการตลาด เนื่องจากผู้บริโภคมักจะเลือกผลิตภัณฑ์นมที่ราคาเหมาะสมกับปริมาณและคุณภาพของผลิตภัณฑ์ ซึ่งคุณภาพของนมจะต้องเข้มข้นและมีคุณค่าทางโภชนาการเป็นไปตามที่ระบุไว้บนบรรจุภัณฑ์ รวมถึงเมื่อเปรียบเทียบกับยี่ห้ออื่นจะต้องเป็นราคาที่เหมาะสม นอกจากนี้ การมีกิจกรรมส่งเสริมการตลาดต่าง ๆ เช่น การโฆษณาผลิตภัณฑ์ผ่านสื่อต่างๆ อย่างต่อเนื่อง การจัดกิจกรรมนอกสถานที่ และการมีกิจกรรมส่งเสริมการขายอย่างสม่ำเสมอและน่าสนใจ อาทิ การลดราคา การชิงโชค การแถม และการแจกสินค้าให้ทดลองชิม ยิ่งทำให้ผู้บริโภครู้จักและจดจำในตราสินค้าได้ และสามารถเพิ่มปริมาณการซื้อมากขึ้นสำหรับในส่วนของปัจจัยด้านประชากรศาสตร์ พบว่า กลุ่มตัวอย่างที่มีอายุ ระดับการศึกษา และรายได้เฉลี่ยต่อเดือนแตกต่างกัน จะมีการตัดสินใจซื้อผลิตภัณฑ์นมโฟร์โมสต์ไม่แตกต่างกัน เนื่องจากผู้บริโภคทุกวัย ทุกระดับการศึกษา เกิดการรับรู้ตั้งแต่เด็กแล้วว่า นมมีประโยชน์ต่อร่างกาย และราคาของผลิตภัณฑ์นมไม่ได้มีราคาสูงมากนักและทุกยี่ห้อมีระดับราคาใกล้เคียงกัน จึงทำให้ผู้บริโภคทุกระดับรายได้สามารถซื้อผลิตภัณฑ์นมโฟร์โมสต์ได้
DOI: 10.15151/esrf-es-137827701
title: Health effects of climate change and urbanism in the past: Accentuated lines in dental enamel
DOI: 10.14457/tu.the.2017.591
title: ปัจจัยที่มีผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดของแฟนบอลคนไทย

description: กีฬาฟุตบอล เป็นหนึ่งในกีฬาที่ได้รับความนิยมอย่างแพร่หลายทั่วโลก ในอีกมุมหนึ่งกีฬาฟุตบอลคือสินค้าระดับโลก สินค้าเชิงวัฒนธรรมที่สามารถข้ามพรมแดนไปยังประเทศต่างๆ อย่างไร้ขีดจำกัด ในประเทศไทย กีฬาฟุตบอลเป็นกีฬาที่คนไทยให้ความนิยมในการติดตามมากที่สุด เห็นได้จากการแข่งขันประมูลลิขสิทธิ์ในการถ่ายทอดสดฟุตบอลลีก การลงทุนจากทั้งภาครัฐและเอกชนซึ่งเล็งเห็นถึงคุณค่าและมูลค่าที่จะเกิดขึ้นในอนาคต รายได้จากค่าตั๋วเข้าชมในแต่ละการแข่งขัน รวมไปถึงเงินรางวัลที่ได้จากการแข่งขัน โดยสโมสรฟุตบอลบุรีรัมย์ ยูไนเต็ด คือสโมสรฟุตบอลอาชีพของประเทศไทยที่ประสบความสำเร็จสูงสุดนับตั้งแต่ประเทศไทยเคยจัดการแข่งขันฟุตบอลลีกอาชีพมา และยังเป็นสโมสรที่มีแฟนบอลมากที่สุดในประเทศอีกด้วย ซึ่งจากการที่สโมสรฟุตบอลบุรีรัมย์ ยูไนเต็ด ประสบความสำเร็จทั้งการแข่งขันต่างๆ และมีแฟนบอลมากมายอยู่ทั่วประเทศ ส่งผลให้สโมสรฟุตบอลบุรีรัมย์ ยูไนเต็ด เป็นสโมสรฟุตบอลที่สามารถสร้างรายได้สูงที่สุดงานวิจัยนี้มีวัตถุประสงค์เพื่อศึกษาปัจจัยที่มีผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดของแฟนบอลคนไทย โดยใช้ส่วนประสมทางการตลาด ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านทาเลที่ตั้ง ปัจจัยด้านการส่งเสริมการตลาด ปัจจัยด้านบุคลากร ปัจจัยด้านกายภาพสถานที่ให้บริการ และปัจจัยด้านกระบวนการให้บริการ รวมถึงปัจจัยด้านลักษณะประชากรศาสตร์ ประกอบด้วย อายุ ระดับการศึกษา และรายได้ต่อเดือน เพื่อที่จะทำให้ผู้บริหารสโมสรฟุตบอลทราบถึงปัจจัยที่ส่งผลต่อความพึงพอใจของแฟนบอล และนำผลการวิจัยไปปรับใช้ให้เกิดประโยชน์ในการพัฒนาและบริหารสโมสรให้สอดคล้องกับความสนใจและพฤติกรรมของแฟนบอลคนไทย ซึ่งประชากรที่ทำการศึกษา คือ แฟนบอลคนไทยที่ีเชียร์สโมสรฟุตบอลบุรีรัมย์ ยูไนเต็ด โดยทำการสำรวจผ่านแบบสอบถามออนไลน์ และได้รับข้อมูลแบบสอบถามตอบกลับที่มีความสมบูรณ์ทั้งสิ้น 410 ชุดผลการวิจัยพบว่า ปัจจัยที่มีผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดของแฟนบอลคนไทย ได้แก่ ปัจจัยด้านลักษณะทางกายภาพและคุณภาพของบุคลากร ในขณะที่ปัจจัยด้านคุณภาพของผลิตภัณฑ์ ปัจจัยด้านราคาและการเข้าถึงผลิตภัณฑ์ และปัจจัยด้านกระบวนการและการประชาสัมพันธ์ทางการตลาด ไม่มีผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดของแฟนบอลคนไทย ในส่วนของลักษณะประชากรศาสตร์ ผลการวิจัยพบว่า แฟนบอลที่มีอายุแตกต่างกัน ส่งผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดที่แตกต่างกัน นอกจากนี้ด้านระดับการศึกษา และด้านรายได้ต่อเดือน ยังเป็นปัจจัยที่ส่งผลต่อความพึงพอใจในการเชียร์สโมสรฟุตบอลบุรีรัมย์ ยูไนเต็ดอีกด้วย กล่าวคือ แฟนบอลที่มีระดับการศึกษาต่ำกว่าปริญญาตรี มีระดับความพึงพอใจโดยรวมในการเชียร์มากกว่าแฟนบอลที่มีระดับการศึกษาปริญญาตรีและปริญญาโทขึ้นไป และแฟนบอลที่มีระดับรายได้น้อย มีระดับความพึงพอใจโดยรวมในการเชียร์มากกว่าแฟนบอลที่มีระดับรายได้สูงผู้วิจัยคาดว่าประโยชน์ที่จะได้รับจากการทำการศึกษางานวิจัยในครั้งนี้ คือ ผู้บริหารทีมฟุตบอลสามารถนำข้อมูลไปปรับใช้ให้เกิดประโยชน์ในการพัฒนาและบริหารสโมสรให้สอดคล้องกับความสนใจและพฤติกรรมของแฟนบอลคนไทย และใช้วางแผนกลยุทธ์ทางการตลาดให้แก่องค์กรได้ เพื่อประโยชน์ในการสร้างข้อได้เปรียบทางการแข่งขันต่อไป
DOI: 10.14457/tu.the.2017.593
title: แผนธุรกิจการลงทุนโรงกลั่นน้ำมันปาล์มในจังหวัดกระบี่

description: ปัจจุบัน ป.พานิชรุ่งเรืองปาล์มออยล์ ประกอบธุรกิจโรงสกัดน้ำมันปาล์ม และรับซื้อผลผลิตปาล์มน้ำมันจากเกษตรกรทั้งรายใหญ่และรายย่อย ในเขตพื้นที่ตำบลทับปริก อำเภอเมือง จังหวัดกระบี่ เปิดดำเนินการมาเป็นระยะเวลา 3 ปีแล้ว ตั้งแต่ปี พ.ศ. 2559-2561 ปริมาณการรับซื้อผลปาล์มสดเฉลี่ยต่อวันอยู่ที่ 400 ตันต่อวัน  กำลังการผลิตน้ำมันดิบรวมอยู่ที่ 1,800 ตันต่อวัน โดยการรับซื้อผลปาล์มสดจะมี 2 ช่องทางหลักๆ ดังนี้ ช่องทางแรก การเปิดลานเทเครือข่ายของบริษัทฯเอง และอีกช่องทางเป็นการรับซื้อโดยตรงจากเกษตรกรรายย่อยที่เข้ามาขายตรงกับโรงงาน สัดส่วนการรับซื้อปาล์มสดทั้ง 2 ช่องทางคิดเป็นร้อยละ 70: 30 ตามลำดับลักษณะธุรกิจ  ในปัจจุบันโรงงานมีกำลังการผลิตผลปาล์มสด 75 ตันต่อชั่วโมง  และสามารถผลิตน้ำมันเมล็ดในปาล์มได้ 4.55 ตันต่อชั่วโมง ผลิตภัณฑ์หลักของโรงงาน ได้แก่ น้ำมันปาล์มดิบ น้ำมันเมล็ดในปาล์ม กากเมล็ดในปาล์ม และเมล็ดในปาล์ม โดยสามารถสกัดน้ำมันปาล์มดิบได้ที่ร้อยละ 17-18 ขององค์ประกอบปาล์มสดทั้งหมด จากสถานการณ์ข้างต้นที่กล่าวมาจึงเป็นผลให้ ป.พานิชรุ่งเรืองปาล์มออยล์ มองหาโอกาสในการเป็นผู้ผลิตปาล์มน้ำมันและเป็นผู้นำในอุตสาหกรรมน้ำมันปาล์มอย่างครบวงจรแผนธุรกิจฉบับนี้จึงจัดทำขึ้นเพื่อวิเคราะห์ความคุ้มค่าในการลงทุนทำโรงกลั่นน้ำมันปาล์มในเขตพื้นที่จังหวัดกระบี่ โดยแผนธุรกิจนี้ เริ่มตั้งแต่การวิเคราะห์ปัจจัยภายนอกและภายในของธุรกิจและอุตสาหกรรม รวมถึงการวิเคราะห์ถึงความสามารถของคู่แข่งเพื่อสร้างความได้เปรียบทางการแข่งขัน และเพื่อให้เห็นถึงแนวโน้มของอุตสาหกรรมที่กำลังจะเติบโต จะเห็นได้ว่าโอกาสเติบโตของอุตสาหกรรมน้ำมันปาล์มยังมีช่องในการลงทุนได้ จากนั้นมีการวางแผนกลยุทธ์ด้านต่างๆ ออกเป็นดังนี้ การทำวิจัยการตลาด เพื่อเลือกกลุ่มเป้าหมายทางการตลาดที่ชัดเจนมากขึ้นเป้าหมายเพื่อนำข้อมูลที่ได้มาใช้ในการวางแผนกลยุทธ์ทางการตลาดของน้ำมันปาล์ม ตราปาล์มดี (Palm-D) ของ ป.พานิชรุ่งเรืองปาล์มออยล์  จากนั้นนำข้อมูลเพื่อวางแผนกลยุทธ์ทางการตลาดได้ 3 ประเด็นดังนี้ 1. เรื่องช่องทางการจัดจำหน่าย 2. การจัดกิจกรรมส่งเสริมการขาย  3. การสื่อสารคุณประโยชน์ของน้ำมันปาล์มแก่ผู้บริโภคให้กว้างยิ่งขึ้น เป็นต้นด้านการผลิต โรงกลั่นน้ำมันปาล์ม มีกำลังการผลิตโดยประมาณอยู่ที่ 400 ตัน/วัน ซึ่งสามารถกลั่นเป็นน้ำมันบริสุทธิ์ได้ 122,265 ตัน/ปี โดยมีการนำเทคโนโลยีที่ทันสมัยที่สุดใน ภูมิภาคเอเชีย เป็นระบบ Ice Condensing ซึ่งเป็นระบบที่ใช้อุณหภูมิในการกลั่นน้ำมันที่ต่ำกว่าระบบทั่วไป จึงส่งผลให้น้ำมัน ที่ผลิตได้จากกระบวนการผลิตดังกล่าว มีเสถียรภาพและมีคุณภาพที่ดียิ่งขึ้นด้านการเงินจากการวิเคราะห์ผลตอบแทนทางการเงินของบริษัทในระยะเวลา 5 ปี พบว่าบริษัทมีมูลค่าปัจจุบันสุทธิเป็นบวกอยู่ที่ 114,669,504.68 บาท สะท้อนให้เห็นว่าบริษัทจะสามารถสร้างผลตอบแทนได้สูงกว่าต้นทุนทางการเงินภายในระยะเวลา 20 ปีแรก จากการวิเคราะห์อัตราผลตอบแทนภายในของบริษัทในระยะเวลา 5 ปีแรก ให้ผลตอบแทน 28% สูงกว่าต้นทุนทางการเงิน 16% ในปีที่หนึ่งจะได้เงินจำนวนเดิมที่ลงทุนไปคืนในระยะเวลา 4.53 ปี มีมูลค่าปัจจุบันสุทธิเป็นบวก 114,669,504.68 บาทจากการวิเคราะห์ข้อมูลแต่ละด้านข้างต้นทำให้เห็นความเป็นไปได้ของโครงการที่จะสามารถเกิดขึ้นจริงได้ และสามารถตอบวัตถุประสงค์ของการทำแผนธุรกิจได้ว่า การลงทุนทำโรงกลั่นน้ำมันปาล์มในจังหวัดกระบี่มีความคุ้มค่าในการลงทุนอย่างสมเหตุสมผล